Document ID: 31992R2137

NEUVOSTON ASETUS (ETY) N:o 2137/92,
annettu 23 päivänä heinäkuuta 1992,
lampaanruhojen yhteisön luokitteluasteikosta ja tuoreiden ja jäähdytettyjen lampaanruhojen yhteisön vakiolaadusta ja asetuksen (ETY) N:o 338/91 voimassaolon jatkamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 26 päivänä syyskuuta 1989 annetun neuvoston asetuksen (ETY) N:o 3013/89(1) ja erityisesti sen 4 artiklan 2 kohdan,
ottaa huomioon komission ehdotuksen,
sekä katsoo, että
ruhojen luokitteluvaatimukset ovat tarpeen tämän alan markkinoiden avoimuuden parantamiseksi,
luokittelu on tehtävä lihakkuuden ja rasvaisuuden perusteella; näiden kahden ominaisuuden yhdistäminen mahdollistaa lampaanruhojen jakamisen luokkiin; luokitellut ruhot on voitava tunnistaa,
muita ominaisuuksia kuten erityisesti painoa, lihan väriä ja rasvaisuutta voidaan käyttää kevyempien kuin 13 kilogramman painoisten lampaanruhojen luokitteluun; jäsenvaltioiden, jotka haluavat käyttää näitä ominaisuuksia, olisi ilmoitettava siitä komissiolle ja muille jäsenvaltioille,
tämän asetuksen yhdenmukaisen soveltamisen varmistamiseksi koko yhteisössä olisi säädettävä yhteisön valvontaryhmän paikalla tekemistä tarkastuksista,
tuoreiden ja jäähdytettyjen lampaanruhojen yhteisön vakiolaadun määrittämisestä 5 päivänä helmikuuta 1992 annettua neuvoston asetusta (ETY) N:o 338/91(2) sovelletaan markkinointivuosiin 1991 ja 1992, kunnes yhteisöt ruhojen luokitteluvaatimukset vahvistetaan,
kyseisiä vaatimuksia ei ole nyt aiheellista vahvistaa; on parempi ensin saada riittävän pitkältä ajalta hankittua kokemusta luokitusasteikon soveltamisesta sellaisena kuin se on säädettynä tässä asetuksessa; on syytä säätää asetuksen (ETY) N:o 338/91 soveltamisen jatkamisesta yhdellä markkinointivuodella lukuun ottamatta asetuksen (ETY) N:o 3013/89 7 artiklassa säädettyä toimenpidettä, jonka soveltamista jatketaan 30 päivään kesäkuuta 1994, ja
on aiheellista pyrkiä yhteisön asteikon pakolliseen soveltamiseen yhteisön sisäiseen kauppaan hyväksyttyjen teurastamojen osalta riittävän edustavan siirtymäjakson jälkeen; toimivan hallinnon vuoksi tämä pakollinen soveltaminen ei voi koskea sellaisilla alueilla sijaitsevia pieniä teurastamoja, joilla vaikutus näissä teurastamoissa teurastetun määrän markkinahintaan on vähäinen,
ON ANTANUT TÄMÄN ASETUKSEN:
1 artikla
Tässä asetuksessa säädetään yhteisön lampaanruhojen luokitteluasteikkoon liittyvistä säännöksistä.
2 artikla
Ruhojen luokittelemiseksi viitataan esillepanoihin seuraavasti:
a) 'ruho`: teuraseläimen koko ruumis verenlaskun, sisäelinten poiston ja nylkemisen jälkeen, ilman päätä (katkaistu takaraivoluun ja ensimmäisen kaulanikaman välistä), raajoja (katkaistu etupolvinivelistä tai kinnernivelistä), häntää (katkaistu kuudennen ja seitsemännen häntänikaman välistä), utareita, sukuelimiä, maksaa ja sisälmyksiä. Munuaiset ja munuaisen rasva kuuluvat ruhoon.
b) 'puoliruho`: tuote, joka on saatu halkaisemalla kokoruho symmetrisesti kunkin kaula-, selkä-, lanne- ja ristinikaman keskikohdan sekä rintalastan ja lonkkaluunliitoksen keskikohdan kohdalta.
Jäsenvaltiot voivat kuitenkin sallia erilaisia esillepanoja, jos viite-esillepanomuotoa ei käytetä. Tällöin näistä esillepanoista viite-esillepanoon siirtymiseksi tarvittavat mukautukset on säädettävä asetuksen (ETY) N:o 3013/89 30 artiklassa säädetyn menettelyn mukaisesti.
3 artikla
1 Lampaanruhot jaetaan luokkiin seuraavasti:
- nuorempien kuin 12 kuukautisten lampaiden ruhot,
- muiden lampaiden ruhot.
2 Lampaanruhojen luokittelu tehdään arvioimalla erikseen:
a) lihakkuus,
b) rasvaisuus,
jotka on vastaavasti määritelty liitteessä I ja II.
Jäsenvaltiot voivat valinnaisesti käyttää liitteessä I kirjaimella "S" merkittyä rakenneluokkaa ylivertaisen kaksoislihastyyppisen rakenneluokan huomioon ottamiseksi. Jäsenvaltioiden, jotka aikovat käyttää tätä vaihtoehtoa, on ilmoitettava siitä komissiolle ja muille jäsenvaltioille.
Jäsenvaltioiden voidaan kuitenkin antaa käyttää ruhopainoltaan kevyempien kuin 13 kilogrammaa painavien lampaiden luokittelussa seuraavia ominaisuuksia:
a) teuraspaino,
b) lihan väri,
c) rasvaisuus,
sellaisina kuin ne on määriteltyinä liitteessä III. Jäsenvaltioiden, jotka aikovat käyttää tätä mahdollisuutta, on ilmoitettava siitä komissiolle ja muille jäsenvaltioille ennen 5 päivää huhtikuuta 1993.
3 Jäsenvaltiot saavat jakaa kunkin liitteessä I ja II esitetyn luokan alaluokkiin kolmen alanimikkeen enimmäismäärään.
4 artikla
1 Ruhojen ja puoliruhojen luokittelu on tehtävä mahdollisimman nopeasti teurastuksen jälkeen ja se voidaan tehdä ainoastaan teurastamossa.
2 Luokitellut ruhot ja puoliruhot on tunnistettava.
3. Tämän asetuksen soveltamista koskevista yksityiskohtaisista säännöistä on säädettävä asetuksen (ETY) N:o 3013/89 30 artiklassa säädetyn menettelyn mukaisesti viimeistään 31 päivänä joulukuuta 1992.
5 artikla
Komission asiantuntijoista ja jäsenvaltioiden nimeämistä asiantuntijoista koostuvan yhteisön valvontaryhmän on yhteistyössä kansallisten toimivaltaisten viranomaisten kanssa toteutettava paikalla tehtävät tarkastukset. Tämän ryhmän on laadittava komissiolle ja muille jäsenvaltioille kertomus tehdyistä tarkastuksista.
Luokittelun yhtenäistämiseksi tarvittavat toimenpiteet on tarvittaessa toteutettava asetuksen (ETY) N:o 3013/89 30 artiklassa säädetyn menettelyn mukaisesti.
Tarkastukset tehdään komission nimissä, joka myös vastaa niistä aiheutuvista kustannuksista.
Tämän artiklan soveltamista koskevista yksityiskohtaisista säännöistä on säädettävä asetuksen (ETY) N:o 3013/89 30 artiklassa säädetyn menettelyn mukaisesti.
6 artikla
Lihakkuutta, rasvaisuutta, teuraspainoa ja lihan väriä koskevien luokkien määrittelyä tarkentavat lisäsäännökset on säädettävä asetuksen (ETY) N:o 3013/89 30 artiklassa säädetyn menettelyn mukaisesti viimeistään 31 päivänä joulukuuta 1992.
7 artikla
1 Jäsenvaltioiden on 5 päivästä huhtikuuta 1993 ja kunnes luodaan uusi vakiolaadun määritelmä ilmoitettava viikoittain komissiolle luokitteluasteikon eri luokkien osalta luetteloidut markkinahinnat.
2 Tämän artiklan soveltamista koskevista yksityiskohtaisista säännöistä ja erityisesti luetteloiden laatimistiheydestä ja laajuudesta on säädettävä asetuksen (ETY) N:o 3013/89 30 artiklassa säädetyn menettelyn mukaisesti.
3 Jäsenvaltioiden komissiolle ilmoittamia tietoja on käytettävä 8 artiklan 2 kohdassa säädetyn kertomuksen ja ehdotuksen laatimisessa.
8 artikla
1 Korvataan asetuksen (ETY) N:o 338/91 2 artiklan toinen alakohta seuraavasti:
"Sitä sovelletaan markkinointivuonna 1991, 1992 ja 1993. Asetuksen (ETY) N:o 3013/89 7 artiklassa säädetyn toimenpiteen täytäntöön panemiseksi sitä kuitenkin sovelletaan 30 päivään kesäkuuta 1994."
2 Komissio esittää neuvostolle viimeistään 31 päivänä maaliskuuta 1994 kertomuksen ja siihen liittyvän vakiolaadun määrittelemistä koskevan ehdotuksen, josta neuvosto päättää määräenemmistöllä ja jonka on tultava voimaan 1 päivänä heinäkuuta 1994 koko markkinointivuoteen 1994 sovellettuna uuhta koskevan palkkion laskemiseksi.
9 artikla
Komissio laatii viimeistään 31 päivänä joulukuuta 1995 neuvostolle kertomuksen tämän asetuksen soveltamisesta.
Jollei tästä kertomuksesta muuta johdu, neuvosto asettaa tavoitteeksi yhteisön asteikon pakollisen soveltamisen yhteisön sisäiseen kauppaan hyväksyttyihin teurastamoihin mahdollisuuksien mukaan markkinointivuonna 1996 kaikissa tapauksessa ennen 1 päivää tammikuuta 1997, sanotun kuitenkaan rajoittamatta mahdollisuutta sulkea pois pieniä sellaisilla alueilla sijaitsevia teurastamoita, joilla vaikutus näissä teurastamoissa teurastetun määrän markkinahintaan on vähäinen.
10 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 1992.

Labels: 3
17
6